Jaamakorraldaja
Jaamakorraldaja on raudteejaama töötaja, kes korraldab vahe- või põhijaamas rongide vastuvõtmist, ärasaatmist, läbilaskmist ja teisi veeremiüksuste liikumisi. Vajaduse korral seab ta pööranguid kohaliku juhtimise puldil. Jaamakorraldaja vahetab rongidispetšeri ja naaberjaama jaamakorraldajatega teavet rongiliikluse kohta, ning korraldab vagunigruppide koostamist. 2023. aasta seisuga oli Eestis 20 jaama, mis vajas jaamakorraldaja kohalolu.